प्रिय माता-पिता/देखभालकर्ता,

शिक्षा एवं प्रशिक्षण विभाग (Department of Education and Training) विक्टोरिया में बाढ़ से प्रभावित स्कूली छात्र/छात्राओं को सहायता देने की पेशकश कर रहा है।

जिन परिवारों के घर और/या साजो-सामान बाढ़ से क्षतिग्रस्त हो गए हैं, वे अपने घर में प्रत्येक स्कूली छात्र/छात्रा की स्कूल की अनिवार्य वस्तुएँ बदलने के लिए सहायता प्राप्त कर सकते हैं, जिनमें शामिल हैं:

* वर्दी के आइटम
* जूते
* लैपटॉप
* लैपटॉप स्लीव
* इंटरनेट डेटा सिम
* स्टेशनरी पैक
* कैलकुलेटर
* हेडफोन्स
* वर्क बूट्स
* वर्कवियर
* स्विमवियर और एक्सेसरीज़
* सनस्क्रीन

प्रत्येक छात्र/छात्रा के लिए अधिकतम $1,200 मूल्य की वस्तुएँ बदलने के लिए समर्थन उपलब्ध है, जो इनसे प्रभावित हुआ/हुई है:

* आवास खोना या आवास में नुकसान; और/या
* सामग्री/साजो-सामान खोना या इसमें नुकसान

**आवेदन कैसे करें**

अपने सहायता के निवेदन को पंजीकृत करने के लिए कृपया शिक्षा एवं प्रशिक्षण विभाग (Department of Education and Training) की हॉटलाइन को 1800 338 663 पर संपर्क करें। यह हॉटलाइन कार्यदिवसों में सुबह 8.30बजे से शाम 6.00बजे तक खुली रहती है। विक्टोरिया सरकार के स्कूलों, कैथोलिक और स्वतंत्र स्कूलों के छात्र/छात्राओं को सहायता प्रदान की जाएगी।

निवेदन प्रक्रिया के हिस्से के रूप में, कॉल के दौरान आपसे निम्नलिखित जानकारी प्रदान करने के लिए कहा जाएगा:

* पारिवारिक नाम
* पारिवारिक संपर्क विवरण, जैसे पता, फोन, ईमेल
* प्रभाव, जैसे घर, सामग्री/साजो-सामान खोना या इसका नुकसान
* विक्टोरियाई स्कूल का(के) नाम
* आपके घर में स्कूली आयु-वर्ग के छात्र/छात्राओं की संख्या

हॉटलाइन कर्मचारी आपके निवेदन विवरण को संबंधित प्राधिकारी को अग्रेषित करेंगे, जो आपको प्रदान किए जाने वाले समर्थन की व्यवस्था आपके स्कूल के माध्यम से करेगा।

बाढ़-प्रभावित परिवारों के लिए अन्य सहायता और जानकारी के लिए कृपया [शिक्षा एवं प्रशिक्षण विभाग (Department of Education and Training) की वेबसाइट](https://www.vic.gov.au/flood-event-support-children-students-and-families) पर जाएँ।

सरकारी स्कूलों में पढ़ने वाले छात्र/छात्राओं के परिवारों के लिए [131 450](tel:131450) पर कॉल करके दुभाषिए उपलब्ध हैं।

भवदीय

प्रधानाध्यापक